Covid-reaksie in VK ’n ramp, sê Boris | Netwerk24
Covid-reaksie in VK ’n ramp, sê Boris
Boris Johnson, Brittanje se premier, het Maandag toegegee die land se reaksie op die Covid-19-pandemie was ’n “ramp”.
“Dit was ’n absolute nagmerrie en het die hele land geskok gelaat,” het hy aan Times Radio gesê.
Johnson, wat self die virus opgedoen het, het gesê die regering is dit verskuldig aan diegene wat gesterf of gely het om te bepaal presies “wat skeefgeloop het en wanneer”.
“Ek begryp dit en ons sal. Maar ek dink net nie . . . dis nie nou al die aangewese oomblik om baie amptelike tyd daaraan af te staan nie.”
Keir Starmer, leier van die Arbeidersparty, het gesê Johnson het heeltemal te stadig gereageer.
“Ek dink die premier was aan die slaap. Hy was stadig en die kommunikasie was baie swak. Hulle het nie genoeg voorbereiding gedoen oor toetsing, isolering en die opsporing van draers se kontakte nie.” – Reuters
Meer oor: Boris Johnson | Covid-19